**NÁRODNÁ RADA SLOVENSKEJ REPUBLIKY**

**VIII. volebné obdobie**

**1288**

**Vládny Návrh**

**ZÁKON**

**z ... 2022,**

**ktorým sa mení a dopĺňa zákon č. 282/2020 Z. z. o ekologickej poľnohospodárskej výrobe v znení zákona č. 350/2020 Z. z.**

Národná rada Slovenskej republiky sa uzniesla na tomto zákone:

**Čl. I**

Zákon č. 282/2020 Z. z. o ekologickej poľnohospodárskej výrobe v znení zákona č. 350/2020 Z. z. sa mení a dopĺňa takto:

1. V § 1 sa vypúšťa písmeno d).

Doterajšie písmená e) až i) sa označujú ako písmená d) až h).

1. § 3 sa dopĺňa písmenom g), ktoré znie:

„g) vypracúva a vydáva Národný akčný plán pre oblasť ekologickej poľnohospodárskej výroby.“.

1. V § 4 písm. e) sa za slovo „kontrolu“ vkladajú slová „v oblasti ekologickej poľnohospodárskej výroby, ak nie je na jej výkon poverená inšpekčná organizácia a úradnú kontrolu“.
2. V § 4 písm. g) sa vypúšťajú slová „výkon vstupného preverenia,“.
3. Poznámka pod čiarou k odkazu 9 znie:

„9) Čl. 109 nariadenia (EÚ) 2017/625 v platnom znení.“.

1. V § 4 písm. m) sa na konci pripájajú tieto slová: „na základe podkladov od inšpekčnej organizácie,10)“.

Poznámka pod čiarou k odkazu 10 znie:

„10) Čl. 113 nariadenia (EÚ) 2017/625 v platnom znení.

Čl. 40 ods. 10 nariadenia (EÚ) 2018/848 v platnom znení.“.

1. V § 4 písm. p) sa slová „ukladá sankcie za priestupky a iné správne delikty v oblasti ekologickej poľnohospodárskej“ nahrádzajú slovami „a databázu ekologickej živočíšnej“.
2. § 4 sa dopĺňa písmenami s) až aa), ktoré znejú:

„s) vypracúva katalóg,17a) ktorý zverejňuje na svojom webovom sídle,

t) ukladá, mení a ruší opatrenia,17b)

u) ukladá sankcie za priestupky a iné správne delikty v oblasti ekologickej poľnohospodárskej výroby,

v) v spolupráci s Finančným riaditeľstvom Slovenskej republiky určuje hraničné kontrolné stanice17c) a informuje o nich Európsku komisiu,

w) zruší alebo pozastaví činnosť hraničnej kontrolnej stanice, ak hraničná kontrolná stanica nespĺňa požiadavky,17d) a o zrušení alebo o pozastavení činnosti hraničnej kontrolnej stanice informuje Európsku komisiu a ostatné členské štáty,17e)

x) určí, pozastaví alebo zruší činnosť miesta prepustenia do voľného obehu17f) produktu ekologickej poľnohospodárskej výroby vylúčeného17g) z vykonania úradnej kontroly na hraničných kontrolných staniciach; o tejto skutočnosti informuje Európsku komisiu,

y) vykonáva úradnú kontrolu dovozu produktu ekologickej poľnohospodárskej výroby alebo produktu z konverzie z tretej krajiny a plní ďalšie úlohy podľa osobitných predpisov,17h)

z) podieľa sa na vypracovaní Národného akčného plánu pre oblasť ekologickej poľnohospodárskej výroby,

aa) poveruje17i) inšpekčnú organizáciu ukladať, meniť a rušiť opatrenia podľa písmena t).“.

Poznámky pod čiarou k odkazom 17a až 17i znejú:

„17a) Čl. 41 ods. 4 nariadenia (EÚ) 2018/848 v platnom znení.

Čl. 8 vykonávacieho nariadenia Komisie (EÚ) 2021/279 z 22. februára 2021, ktorým sa stanovujú podrobné pravidlá vykonávania nariadenia Európskeho parlamentu a Rady (EÚ) 2018/848 o kontrolách a iných opatreniach na zabezpečenie vysledovateľnosti a dodržiavania súladu v ekologickej poľnohospodárskej výrobe a označovania produktov ekologickej poľnohospodárskej výroby (Ú. v. EÚ L 62, 23. 2. 2021).

17b) Čl. 138 nariadenia (EÚ) 2017/625 v platnom znení.

Čl. 29 ods. 1 písm. b) nariadenie (EÚ) 2018/848 v platnom znení.

Príloha I ods. 2 vykonávacieho nariadenia (EÚ) 2021/279.

17c) Čl. 3 ods. 38, čl. 59, 60 a 61 ods. 2 nariadenia (EÚ) 2017/625 v platnom znení.

17d) Čl. 64 nariadenia (EÚ) 2017/625 v platnom znení.

17e) Čl. 62 a 63 nariadenia (EÚ) 2017/625 v platnom znení.

17f) Čl. 4 delegovaného nariadenia Komisie (EÚ) 2021/2305 z 21. októbra 2021, ktorým sa dopĺňa nariadenie Európskeho parlamentu a Rady (EÚ) 2017/625 o pravidlá týkajúce sa toho, v ktorých prípadoch a za akých podmienok sú produkty ekologickej poľnohospodárskej výroby a produkty z konverzie oslobodené od úradných kontrol na hraničných kontrolných staniciach, ako aj o pravidlá týkajúce sa miesta úradných kontrol takýchto produktov, a ktorým sa menia delegované nariadenia Komisie (EÚ) 2019/2123 a (EÚ) 2019/2124 (Ú. v. EÚ L 461, 27. 12. 2021).

17g) Čl. 48 písm. h) nariadenia (EÚ) 2017/625 v platnom znení.

17h) Napríklad nariadenie (EÚ) 2017/625 v platnom znení, nariadenie (EÚ) 2018/848 v platnom znení.

17i) Čl. 40 ods. 1 nariadenia (EÚ) 2018/848 v platnom znení.“.

1. V § 5 ods. 1 písm. c) desiaty bod znie:

„10. príprava produktu ekologickej poľnohospodárskej výroby,“.

1. V § 5 ods. 1 písm. c) trinásty bod znie:

„13. umiestnenie na trh alebo distribúcia produktu ekologickej poľnohospodárskej výroby.“.

1. V § 5 ods. 1 písmeno f) znie:

„f) kód inšpekčnej organizácie,“.

1. V § 5 ods. 1 sa vypúšťa písmeno h).

Doterajšie písmená i) až k) sa označujú ako písmená h) až j).

1. V § 5 ods. 1 písm. i) sa slová „ods. 4“ nahrádzajú slovami „ods. 3“.
2. V § 5 ods. 1 písm. j) sa slová „osvedčenia o výmaze“ nahrádzajú slovami „rozhodnutia o výmaze“.
3. V § 5 ods. 2 písmeno c) znie:

„c) dobu platnosti

1. oprávnenia na výkon činnosti inšpekčnej organizácie podľa § 11 ods. 4, ktorá je zhodná s dobou platnosti rozhodnutia o udelení akreditácie23) alebo s dobou určenou kontrolným ústavom a
2. osvedčenia o akreditácii24) inšpekčnej organizácie25) alebo rozhodnutia o udelení akreditácie a osvedčenia o akreditácii orgánu vykonávajúceho certifikáciu výrobkov, procesov a služieb (ďalej len „certifikačný orgán“),26)“.
3. § 6 sa vypúšťa.
4. V § 7 odsek 1 znie:

„(1) Osoba, ktorá chce vykonávať ekologickú poľnohospodársku výrobu, okrem prevádzkovateľa podľa osobitného predpisu3) (ďalej len „žiadateľ“) podáva žiadosť o registráciu do registra prevádzkovateľov (ďalej len „žiadosť o registráciu“) kontrolnému ústavu. Vzor žiadosti o registráciu zverejňuje kontrolný ústav na svojom webovom sídle.“.

1. V § 7 ods. 3 sa vypúšťajú slová „a žiadateľ spĺňa podmienku podľa § 6 ods. 1“ a písmeno „i)“ sa nahrádza písmenom „h)“.
2. V § 8 ods. 1 sa písmeno „e)“ nahrádza písmenom „h)“.
3. V § 8 ods. 2 sa slová „podmienkou zápisu tejto činnosti je vykonanie vstupného preverenia podľa § 6“ nahrádzajú slovami „to sa rovnako vzťahuje na zápis miesta výkonu činnosti, ktoré prevádzkovateľ nemá zapísané v registri prevádzkovateľov.“.
4. V § 8 sa vypúšťajú odseky 3 a 4.

Doterajšie odseky 5 a 6 sa označujú ako odseky 3 a 4.

1. V § 8 ods. 4 sa písmeno „i)“ nahrádza písmenom „h)“.
2. V § 9 ods. 2 písm. a) sa za slovo „podľa“ vkladajú slová „tohto zákona a“.
3. V § 9 sa odsek 2 dopĺňa písmenom e), ktoré znie:

„e) počas troch po sebe nasledujúcich mesiacoch opakovane neplní opatrenie, uložené kontrolným ústavom alebo inšpekčnou organizáciou, ktorého porušenie je klasifikované ako závažné alebo kritické podľa osobitného predpisu.27a)“.

Poznámka pod čiarou k odkazu 27a znie:

„27a) Čl. 8 písm. b) a príloha I ods. 1 písm. b) a c) vykonávacieho nariadenia (EÚ) 2021/279.“.

1. V § 9 sa vypúšťa odsek 3.

Doterajšie odseky 4 a 5 sa označujú ako odseky 3 a 4.

1. V § 9 ods. 3 sa písmeno „j)“ nahrádza písmenom „i)“ a vypúšťajú sa slová „a odsek 3“.
2. V § 9 ods. 4 sa slová „z činností“ nahrádzajú slovami „činnosti alebo miesta výkonu činnosti“.
3. V § 10 ods. 1 písm. c) sa vypúšťajú slová „vstupného preverenia,“.
4. V § 10 ods. 1 písmeno d) znie:

„d) vopred informovať o dovoze produktu ekologickej poľnohospodárskej výroby alebo produktu z konverzie z tretej krajiny28) písomne v listinnej podobe alebo elektronickej podobe inšpekčnú organizáciu najneskôr desať pracovných dní pred dovozom a kontrolný ústav najneskôr dva pracovné dni pred dovozom; v informácii je povinný uviesť pôvod, druh, množstvo, dátum a miesto dovozu produktu ekologickej poľnohospodárskej výroby alebo produktu z konverzie z tretej krajiny,“.

1. V § 10 sa odsek 1 dopĺňa písmenom e), ktoré znie:

„e) vopred oznámiť v lehote podľa osobitného predpisu28a) príchod zásielky na hraničnú kontrolnú stanicu alebo na miesto prepustenia do voľného obehu tak, že v obchodnom kontrolnom a expertnom systéme (TRACES)28b) vyplní a predloží časť certifikátu o inšpekcii podľa vzoru vrátane poznámok ustanovených osobitným predpisom.28c)“.

Poznámky pod čiarou k odkazom 28a až 28c znejú:

„28a) Vykonávacie nariadenie Komisie (EÚ) 2019/1013 zo 16. apríla 2019 o oznámeniach vopred, pokiaľ ide o zásielky určitých kategórií zvierat a tovaru vstupujúcich do Únie (Ú. v. EÚ L 165, 21. 6. 2019).

28b) Čl. 133 ods. 4 nariadenia (EÚ) 2017/625 v platnom znení.

Čl. 2 ods. 36 vykonávacieho nariadenia Komisie (EÚ) 2019/1715 z 30. septembra 2019, ktorým sa stanovujú pravidlá fungovania systému riadenia informácií pre úradné kontroly a jeho zložiek („nariadenie o IMSOC“) (Ú. v. EÚ L 261, 14. 10. 2019) v platnom znení.

Čl. 3 vykonávacieho nariadenia Komisie (EÚ) 2021/2307 z 21. októbra 2021, ktorým sa stanovujú pravidlá týkajúce sa dokumentov a oznámení požadovaných pre produkty ekologickej poľnohospodárskej výroby a produkty z konverzie určené na dovoz do Únie (Ú. v. EÚ L 461, 27. 12. 2021).

28c) Príloha k delegovanému nariadeniu Komisie (EÚ) 2021/2306 z 21. októbra 2021, ktorým sa dopĺňa nariadenie Európskeho parlamentu a Rady (EÚ) 2018/848 o pravidlá týkajúce sa úradných kontrol v súvislosti so zásielkami produktov ekologickej poľnohospodárskej výroby a produktov z konverzie, ktoré sú určené na dovoz do Únie, ako aj o pravidlá týkajúce sa certifikátu o inšpekcii (Ú. v. EÚ L 461, 27. 12. 2021) v platnom znení.“.

1. § 10 sa dopĺňa odsekom 3, ktorý znie:

„(3) Prevádzkovateľ je povinný uhradiť kontrolnému ústavu náklady,28d) ktoré mu vzniknú v súvislosti s výkonom úradnej kontroly pri dovoze produktu ekologickej poľnohospodárskej výroby alebo produktu z konverzie z tretej krajiny.“.

Poznámka pod čiarou k odkazu 28d znie:

„28d) Príloha č. 4 kapitola I. nariadenia (EÚ) 2017/625 v platnom znení.“.

1. V § 11 ods. 4 a 6 sa vypúšťajú slová „vstupného preverenia,“.
2. V § 12 ods. 1 úvodnej vete sa dvakrát vypúšťajú slová „vstupného preverenia,“.
3. V § 12 ods. 2 písm. d) sa vypúšťajú slová „vstupného preverenia,“.
4. V § 12 ods. 3 sa vypúšťajú slová „vstupného preverenia,“ a slová „o výkone vstupného preverenia alebo zmluvu“.
5. V § 12 ods. 4 sa vypúšťajú slová „vstupného preverenia,“.
6. V § 13 ods. 1 sa vypúšťa písmeno a).

Doterajšie písmená b) a c) sa označujú ako písmená a) a b).

1. V § 13 ods. 2 písm. c) sa vypúšťajú slová „vstupné preverenie a“.
2. V § 13 ods. 3 písmeno c) znie:

„c) porušenie povinnosti prevádzkovateľa klasifikované ako závažné alebo kritické,27a) ktoré zistí počas úradnej kontroly, do dvoch pracovných dní od zistenia porušenia,“.

1. V § 13 sa odsek 3 dopĺňa písmenami d) a e), ktoré znejú:

„d) údaje potrebné na vypracovanie výročnej správy kontrolného ústavu,

e) zámer ukončiť svoju činnosť najmenej 60 dní pred dátumom ukončenia činnosti.“.

1. V § 13 sa odsek 4 dopĺňa písmenom c), ktoré znie:

„c) porušenie povinnosti prevádzkovateľa klasifikované ako menej závažné,32a) ktoré zistí počas úradnej kontroly.“.

Poznámka pod čiarou k odkazu 32a znie:

„32a) Čl. 8 písm. b) a príloha I ods. 1 písm. a) vykonávacieho nariadenia (EÚ) 2021/279.“.

1. V § 13 ods. 5 sa vypúšťajú slová „výkon vstupného preverenia,“.
2. V § 13 ods. 6 sa vypúšťajú slová „zmluvu o výkone vstupného preverenia alebo“.
3. V § 13 ods. 7 sa vypúšťajú slová „zmluva o výkone vstupného preverenia alebo“ a slová „novú zmluvu o výkone vstupného preverenia alebo“.
4. § 13 sa dopĺňa odsekom 8, ktorý znie:

„(8) Inšpekčná organizácia môže prevádzkovateľovi pri zistení neplnenia podmienok ekologickej poľnohospodárskej výroby pri úradnej kontrole ukladať, meniť a rušiť opatrenia, ktorými ju poverí kontrolný ústav podľa § 4 písm. aa).“.

1. V § 17 ods. 1 písm. b) piaty bod znie:

„5. neinformuje vopred o

5.1. dovoze produktu ekologickej poľnohospodárskej výroby z tretej krajiny alebo produktu z konverzie z tretej krajiny podľa § 10 ods. 1 písm. d),

5.2. príchode zásielky na hraničnú kontrolnú stanicu alebo na miesto prepustenia do voľného obehu podľa § 10 ods. 1 písm. e),“.

1. V § 17 ods. 1 písm. b) siedmom bode na konci sa vypúšťa slovo „alebo“.
2. V § 17 ods. 1 sa písmeno b) dopĺňa deviatym bodom a desiatym bodom, ktoré znejú:

„9. neuhradí náklady spojené s výkonom úradnej kontroly podľa § 10 ods. 3, alebo

10. neplní alebo poruší opatrenie uložené kontrolným ústavom podľa § 4 písm. t) alebo inšpekčnou organizáciou podľa § 13 ods. 8.“.

1. V § 17 ods. 2 písm. b) sa slová „alebo ôsmeho“ nahrádzajú slovami „až deviateho bodu alebo desiateho“.
2. V § 18 ods. 1 úvodnej vete sa slová „Fyzická osoba – podnikateľ alebo právnická osoba ako prevádzkovateľ“ nahrádzajú slovom „Prevádzkovateľ“.
3. V § 18 ods. 1 písmeno e) znie:

„e) neinformuje vopred o

1. dovoze produktu ekologickej poľnohospodárskej výroby z tretej krajiny alebo produktu z konverzie z tretej krajiny podľa § 10 ods. 1 písm. d),

2. príchode zásielky na hraničnú kontrolnú stanicu alebo na miesto prepustenia do voľného obehu podľa § 10 ods. 1 písm. e),“.

1. V § 18 sa odsek 1 dopĺňa písmenami i) a j), ktoré znejú:

„i) neuhradí náklady spojené s výkonom úradnej kontroly podľa § 10 ods. 3,

j) neplní alebo poruší opatrenie uložené kontrolným ústavom podľa § 4 písm. t) alebo inšpekčnou organizáciou podľa § 13 ods. 8.“.

1. V § 18 ods. 2 sa vypúšťajú písmená a) a b).

Doterajšie písmená c) až i) sa označujú ako písmená a) až g).

1. V § 18 ods. 2 písm. c) sa vypúšťajú slová „za výkon vstupného preverenia,“.
2. V § 18 ods. 2 písm. e) sa vypúšťajú slová „novú zmluvu o výkone vstupného preverenia alebo“.
3. V § 18 ods. 4 sa vypúšťajú slová „vstupného preverenia,“.

**Čl. II**

Tento zákon nadobúda účinnosť 1. marca 2023.